Kilimo ir tūpimo takas
Tarptautinė civilinės aviacijos organizacija kilimo ir tūpimo taką (toliau – KTT) apibrėžia kaip nustatytą stačiakampio formos aerodromo plotą, parengtą orlaiviams tūpti ir kilti. KTT paprastai būna 300–5 000 m ilgio ir 10–100 m pločio. Pagal dangą skirstomi į: Tvirtos dangos KTT (betonas, gelžbetonis, asfaltbetonis, iš surenkamų metalinių plokščių); Gruntinius KTT (žolė, skalda, žvyras, gruntas, sutvirtintas rišamosiomis medžiagomis).